mk mk de es es hbs_cyr uk mk mk mk mk mk mk mk ru hbs_lat mk hbs_cyr mk mk mk mk mk bg ru mk mk mk bg ru mk mk mk bg ru mk mk mk mk mk mk bg mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk mk mk mk mk mk mk mk ru mk ru mk mk mk mk ru hbs_cyr hbs_cyr mk ru mk pt mk hbs_cyr de mk mk mk hbs_cyr hbs_cyr de mk mk mk mk hbs_cyr
Намалување на ефектите од климатските промени и заштита на животната средина од земјоделските активности – ПОВ Портал
Министерство за земјоделство,шумарство и водостопанство
Вкупно достигнувања кои треба да се остварат: 3
Зголемување на обемот на информации помеѓу руралното население за негативните ефекти од климатските промени и загадувањето на животната средина
Индикатори: Број на изработени информативни материјали Број на одржани едукативни работилници во рурални средини Број на информирани земјоделски производители
Зголемување на обемот на информации помеѓу руралното население и едукација за правилникот за Добра земјоделска пракса како и измените во делот на санкциите за негова непримена на терен
Индикатори: Број на посетени земјоделски стопанства Број на поделени информативни материјали Број на изречени санкции за непримена на правилникот
Проширување на листата на посебни минимални услови за ДЗП и заштита на животната средина кои што земјоделските производители ќе треба да ги исполнат со примена на Добрата земјоделска пракса и изработка на нов правилник за добра земјоделска пракса
Проширување на листата на посебни минимални услови за ДЗП и заштита на животната средина кои што земјоделските производители ќе треба да ги исполнат со примена на Добрата земјоделска пракса и изработка на нов правилник за добра земјоделска пракса
Индикатори: Број на дефинирани нови критериуми во Правилникот за ДЗП Број на изменети постоечки минимални услови утврдени во правилникот Број на информирани земјоделски стопанства за измените и новиот правилник
Намалување на ефектите од климатските промени и заштита на животната средина од земјоделските активности
НАП области : Животна средина и климатски промени
Кој јавен проблем се адресира со заложбата?
Недоволно информации достапни во руралните средини;
Немање на доволно развиена свест за последиците од климатските промени;
Сеуште глобален пристап кон темата;
Немање на едукациjа на руралното население за препознавање на последиците од климатските промени, но и за придонесување кон предизвикувањето на истите;
Невклученост на граѓаните во процесите на донесување на одлуки поврзани со акциите за клима итн.;
Намалено локално производство на храна и економски приходи;
Загаден воздух и загрозено здравjе на населението;
Придонес кон негативните ефекти од климатските промени;
Делување сеуште на традиционален начин и непрактикување на донесените законски мерки и норми;
Земјоделците управуваат со 50% од земјиштетово РСМ, користат 60 до 80% од слатката вода во државата, во нивните штали, кокошарници, трла или современо кажано фарми живеат огромен број на животни, користат илјадници тони на силни и помалку силни токсични материи во вид на пестициди, ѓубре, и останати агро-хемикалии.
Според истражувањата за структура на земјоделските стопанства, спроведени од  Заводот за статистика во 2016 година, во индивидуалниот секторсе ангажирани само 5,2% на луѓе со било какво образование во земјоделството, а бројот на ангажирани високостручни кадри од областа на земјоделството е само 0,8%.
Што се однесува пак до информираноста на граѓаните, од 473 испитаници од 48 општини во РСМ во истражување спроведено од страна на МЖСПП наjзастапен е ставот дека справувањето со климатските промени не е должност на поединецот туку на Владата, индустриjата и компаниите и дека граѓаните не знаат, а и немаат доволно информации како може да помогнат во справувањето со климатските промени.
Главна цел на заложбата
Главната цел на заложбата е преку зголемена едукација и информираност на руралното население да се намали загадувањето на животната средина и негативните ефекти од климатските промени.
Зголемена примена на Добрата земјоделска пракса како основен постулат за заштита на животната средина од земјоделски активности.
Зголемена информираност кај 50% од носителите на семејните земјоделски стопнства за важечките правила за Добра земјоделска пракса како и за казнените основи за непримена на истите.
Воспоставен систем за редовно информирање за климатските промени и негативните ефекти од истите.
Како заложбата ќе допринесе во решавањето на јавниот проблем?
Погоре опишаните достигнувања ќе придонесат директно кон решавање на јавниот проблем кој што се однесува на загадувањето на животната средина и зголемувањето на ефектот од климатските промени, затоа што станува збор за повеќе од 170.000 семејни земјоделски стопанства кои што вршат земјоделски активности, а при тоа не внимавајќи на загадувањето на животната средина. Преку зајакната свест, едукација и зголемена информираност ќе се придонесе кон промена на навиките на руралното население и на таков начин кон намалување на загадувањето и заштита на животната средина.
Зошто оваа заложба е релевантна за вредностите на ОВП?
Заложбата е важна за транспарентноста овозможува пристап до нови и повеќе информации
го подобрува квалитетот на информациите
ја подобрува пристапноста до информации до јавноста, или овозможува право на информации
ЗАЛОЖБАТА Е ВАЖНА ЗА ГРАЃАНСКОТО УЧЕСТВО создава или ги подобрува можностите и условите за јавното учество и влијание во креирањето на одлуките
создава или ја подобруваовозможувачката околина за граѓанското општество
ЗАЛОЖБАТА Е ВАЖНА ЗА ЈАВНА ОТЧЕТНОСТ
Ваквата заложба е во согласност и придонесува кон реализацијата на приоритетите и целите предвидени во неколку стратешки документи и тоа:
Национална стратегија за земјоделство и рурален развој 2021-2027 каде што една од стратешките цели е насочена токму кон намалувањето на ефектите од климатските промени во земјоделското производство;
Целите за одржлив развој на ОН особено со цел 13 која што е директно насочена кон преземање на мерки за клима;
Националниот акциски план за клима, комуникациска стратегија за климатски промени на МЖСПП итн.
Поврзаност со Глобалните цели за одржлив развој -Врска со Цел 13 Климатска акција“,Таргет 13.3: Да се подобри образованието, свесноста и човековите и институционалните капацитети за ублажување на климатските промени, за приспособување, за намалување на влијанијата и за рано предупредување. Со мерките на оваа заложба преку унапредена свест, едукација и информираност на граѓаните ќе се придонесе кон промена на навиките на руралното население и на таков начин кон намалување на загадувањето и заштита на животната средина.
Министерство за животна средина и просторно планирање
Напишете коментар Откажи одговор
Мора да се пријавите за да испратите коментар.
Оваа Платформа за Отворено владино партнерство е подготвена од Фондација Метаморфозис во рамки на Проектот за граѓанско учество со поддршка на американскиот народ преку Агенцијата на САД за меѓународен развој (УСАИД). Содржината на оваа веб-страница не ги изразува ставовите на Агенцијата на САД за меѓународен развој или на Владата на Соединетите Американски Држави.
Бул. „Св.Кирил и Методиј“ бр.54 1000 Скопје, Република Северна Македонија
Собранието за граѓаните со отворен одговор и отворено оправување од КОВИД 19 панедмијата (Отворен парламент) Перформанси на институциите (Отворено судство) Пристап до информации и податоци (Отворено судство) Животна средина и климатски промени Пристап до правда
Претплатете се за да добивате информации кога нови документи ќе бидат објавени
Совет за ОВП Мрежа за ОВП Општо за ОВП